CELEX: C2004/118/56
Language: da
Date: 2004-04-30 00:00:00
Title: Domstolens kendelse (Fjerde Afdeling) af 29. april 2004 i sag C-202/03, DAC SpA mod Azienda Ospedaliera »Speali Civili« di Brescia (Procesreglementets artikel 104, stk. 3 — direktiv 89/665/EØF — klageprocedurer i forbindelse med indgåelse af offentlige kontrakter — foreløbige foranstaltninger ante causam)

30.4.2004   
            
            
               DA
            
            
               Den Europæiske Unions Tidende
            
            
               C 118/31
            
         
      DOMSTOLENS KENDELSE
   
   (Fjerde Afdeling)
   af 29. april 2004
   i sag C-202/03, DAC SpA mod Azienda Ospedaliera »Speali Civili« di Brescia (1)
   
   (Procesreglementets artikel 104, stk. 3 - direktiv 89/665/EØF - klageprocedurer i forbindelse med indgåelse af offentlige kontrakter - foreløbige foranstaltninger ante causam)
   (2004/C 118/56)
   Processprog: italiensk
   I sag C-202/03, angående en anmodning, som Tribunale amministrativo regionale per la Lombardia, sezione staccata di Brescia (Italien) i medfør af artikel 234 EF har indgivet til Domstolen for i den for nævnte ret verserende sag, DAC SpA mod Azienda Ospedaliera »Spedali Civili« di Brescia, procesdeltager: Pellegrini SpA, at opnå en præjudiciel afgørelse vedrørende fortolkningen af artikel 1, stk. 3, og artikel 2, stk. 1, litra a), i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter (EFT L 395, s. 33), som ændret ved Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (EFT L 209, s. 1), har Domstolen (Fjerde Afdeling), sammensat af afdelingsformanden, J.N. Cunha Rodrigues (refererende dommer), og dommerne J.-P. Puissochet og K. Lenaerts; generaladvokat P. Léger; justitssekretær R. Grass, den 29. april 2004 afsagt kendelse, hvis konklusion lyder således:
   Artikel 2, stk. 1, litra a), i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter, som ændret ved Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler skal fortolkes således, at medlemsstaterne skal give deres klageinstanser kompetence til uafhængigt af et forudgående sagsanlæg i hovedsagen, at træffe alle foreløbige foranstaltninger, herunder foranstaltninger med henblik på at afbryde eller foranledige afbrydelse af den pågældende procedure for indgåelse af en offentlig kontrakt.
   
      (1)  EFT C 171 af 19.7.2003.